Badajoz
Store norske leksikon,Geografi,Verdens geografi,Europa,Spanias geografi
Badajoz er en by i Spania som er hovedstad i provinsen Badajoz i den autonome regionen Extremadura. Den ligger ved elven Guadiana nær grensen mot Portugal. Badajoz har 150 500 innbyggere (2018).
Servicenæringen, tekstilindustrien og næringsmiddelindustrien, og særlig bryggerier og møller, er viktige for byens økonomi.Romerne inntok byen rundt 200 år fvt. og kalte den Pax Augusta. Senere ble den hovedstad i et maurisk rike. Den mauriske festningen er fra 1100-tallet. I 1229 ble byen erobret av Alfons 9 av León. Katedralen San Juan er fra 1234–1284.Det går en granittbro over Guadiana med 32 buer, bygd i 1596. I nærheten av broen står byporten som er formet som en triumfbue med to rundetårn og dekorative detaljer fra 1500-tallet. Byporten var byfengsel på 1800-tallet. I 1812, under Napoleonskrigene, ble byen stormet av engelskmennene ledet av Arthur Wellesley Wellington. Blodige kamper fant sted under den spanske borgerkrigen i 1936–1939. Les mer i Store norske leksikon Spanias geografi